अव्यवस्था से रोज लग रहा है जाम
नरसिंहगढ़| शहर में ट्रेफिक का व्यवस्थित प्लान नहीं बनाए जाने की वजह से रोज दिन में कई बार जाम लगता है। लोगों की बार-बार मांग के बावजूद पुलिस और प्रशासन मिलकर ट्रेफिक इंतजाम सुधारने के लिए ठोस और स्थाई कदम नहीं उठा रहे हैं। कभी-कभी वाहनों की धरपकड़, नंबर प्लेट की जांच जैसे काम किए भी जाते हैं। लेकिन इससे ट्रेफिक व्यवस्था स्थाई तौर पर नहीं सुधरती। नागरिकों दिनेश चौहान, अनिल वर्मा आदि की मांग है कि इसकी बजाय प्रशासन को वनवे रूट बनाने, भारी वाहनों और दोपहिया वाहनों के मार्ग निर्धारित करने, पार्किंग स्थल बनाने जैसे उपायों पर ध्यान देना चाहिए। तभी व्यवस्था स्थाई तौर पर सुधरेगी।
बस स्टैंड रोड पर लगे जाम का नजारा।
hin_Deva hin_Deva bho_Deva